હા, લોકો કહે છે કે બાપ તેવો દીકરો, પણ આ સત્ય નથી. સૂરજ મારો પણ પુત્ર છે અને મને તેના પર ગર્વ છે. આ કેસ ઉકેલાય નહીં ત્યાં સુધી મેં જ આદિત્યને આ બધાથી દૂર રહેવા જણાવ્યું છે. મેં મારાં સંતાનો સૂરજ અને સનાનો ખૂબ જ સારી રીતે ઉછેર કર્યો છે તેમ જ આદિત્યએ પણ તેમને પોતાના જેવા ન બનવાની હંમેશાં સલાહ આપી છે. આદિત્ય મોટે ભાગે મોટા અવાજે વાત કરે છે, પણ તે થોડી ક્ષણો પછી પાછો આવે છે અને બાળકની જેમ માફી માગે છે. તેણે ક્યારેય મારા પર હાથ ઉપાડ્યો નથી. જિયાની મમ્મી એવું કઈ રીતે કહી શકે કે શારીરિક મારપીટ તેમના લોહીમાં છે. આદિત્ય અત્યારે સૂરજથી દૂર રહે છે, કારણ કે અમારા શુભચિંતકોએ પણ એ પ્રકારની સલાહ આપી છે. હું જ જાણું છું કે તે સૂરજને મળ્યાં વગર કઈ રીતે રહે છે.